Diari Oficial de la Generalitat Valenciana


Sumari del DOGV 5871, del 16-10-2008 (2008/11824)

Notificació a María del Carmen Grau García.
-------------------------------------------

### Dades del document

Número de DOGV
:   5871

Data del DOGV
:   16-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11122


Data del document
:   30-09-2008

Organisme emissor
:   Conselleria de Justícia i Administracions Públiques

Tipus de document
:   Edicte

Notificació a María del Carmen Grau García. [2008/11084]  
Per acord de la secretaria autonòmica de Justícia, de data 20 de juny de 2008, s'ha disposat l'obertura d'un període d'informació prèvia, en relació amb els aspectes que tot seguit s'exposen.  
A la vista de les dades que es troben en poder del Registre de Fundacions de la Comunitat Valenciana, es desprén que la Fundació Lecasse de la Comunitat Valenciana no ha presentat comptes ni pressupostos econòmics des de l'any 2002. Així mateix, no hi ha constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, i Llei 50/2002, de 26 de desembre, de Fundacions.  
Tampoc no consta cap sol·licitud ni documentació acreditativa que pogueren justificar, si fa al cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'aquesta.  
Les esmentades omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar-ne la situació o, si fa al cas, sol·licitar la seua extinció, d'acord amb allò que ha establit la normativa, i si escau, el Protectorat podrà instar la corresponent resolució judicial d'extinció.  
Per no haver-se pogut practicar la notificació personal d'aquest acte administratiu, procedeix la seua publicació en el Diari Oficial de la Comunitat Valenciana, així com al tauler d'edictes de l'Ajuntament del seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indicarà que, a efecte del seu coneixement íntegre i constància d'aquest, la persona interessada podrà personar-se en el termini de deu dies, comptadors des de l'endemà de la publicació del present Anunci en el Diari Oficial de la Comunitat Valenciana, o de l'exposició al tauler d'edictes de l'ajuntament corresponent, al Servei d'Entitats Jurídiques de la Conselleria de Justícia i Administracions Públiques, carrer Historiador Chabàs, núm. 2-3r de València.   
Així mateix, es concedeix un termini de deu dies, comptadors a partir de l'endemà de la present publicació o de la personació, si fa al cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puguen al·legar i presentar els documents o justificacions que s'estimen convenients.  
- Acte: obertura d'informació prèvia, en relació amb la regularització registral o inici del procediment d'extinció de la Fundació Lecasse de la Comunitat Valenciana.   
- Interessada: María del Carmen Grau García.  
- Últim domicili conegut: avinguda de l'Albereda, núm. 74. CP 03662-Alcoi (Alacant)  
València, 30 de setembre de 2008.- La secretària autonòmica de Justícia: Patricia Montagud Alario.